یونامانینگ افغانستان نماینده سی بیانات بیردی
بیرلشگن ملتلر تشکیلاتی نینگ افغانستان نماینده سیی نیکولاس هایسوم میلادی 2015 نچی ییل اولکه ده یوز بیرگن حادثه لر باعث اولگن و یره لنگن کیشی لرنینگ سانی نینگ آلدینگی ییل لرگه کوره یوقاری چیقیب کیتگن لیگینی بیلدیردی. هایسوم باشکینت کابلده عملگه آشیرگن بیاناتیده بیرلشگن ملتلر تشکیلاتی نینگ یاردم اداره سی یوناما  (UNAMA) تمان تیارلنگن راپور ترقتیلمه ی توروب افغانستان خوفسیزلیک کوچلری و طالبان گروهینی اوز ایچیگه آلگن برچه گروه و اداره گه تقدیم ایتگن لیکلرینی بیلدیردی. نیکولاس هایسوم هیچ کیم نی عیبله ماقچی ایمس ایکن لیکلرینی اورغولب، آماج لری نینگ حرب میدانیده گی حقیقت لرگه اوزگریش کیلتیریش دیردیب ایفاده ایتدی.
بیرلشگن ملتلر تشکیلاتی نینگ افغانستان نماینده سی نیکولاس هایسوم 2015 نچی ییل جریانیده 3 مینگ 545 کیشی ملکی اهالینی اولگن لیگینی و 7 مینگ 457 کیشی نینگ ایسه یره لنگن لیگینی بیان ایتدی. مذکور راپورده اوتگن ییل اولگن کیشی لرده ملکی اهالیده 37 فایز، باله لرده 14 فایز آرتگن لیگینی معلوم قیلیب، اولگن کیشی لردن 4 کیشی دن بیرینی باله لرنینگ تشکیل ایتگن لیگینی بیلدیردی.
بیراق طالبان گروهی سوزلاوچیسی ذبیح الله مجاهد ایسه یونامانینگ مذکور راپورینی رد ایتیب، اوشبو راپورنینگ بی طرف ایمس ایکن لیگینی 17 کون جریانیده یالغیزگینه بغلان ولایتیده خوفسیزلیک کوچلری بیلن خارجی کوچلرنینگ هجوم لری عاقبتیده 800 کیشی ملکی اهالی نینگ اولگن لیگینی ادعا ایتدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
